Diari Oficial de la Generalitat Valenciana


Sumari del DOGV 5537, del 19-06-2007 (2007/7995)

RESOLUCIÓ de 29 de maig de 2007, de la Direcció General d'Energia, per la qual s'atorga l'autorització administrativa a Proyectos Eólicos Valencianos, SA, per a la construcció de la línia elèctrica aèria-subterrània a 220 kV, simple/triple circuit, SE El Campo - SE Segorbe, variant de Jérica, entre els suports 65 i 67, al terme municipal de Jérica, a la província de Castelló i s'aprova el projecte d'execució. Expedients: ATLINE/2003/82 i ATLINE/2003/82/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5537

Data del DOGV
:   19-06-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7995


Data del document
:   29-05-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Jérica
    * empresa privada
    * energia eòlica

RESOLUCIÓ de 29 de maig de 2007, de la Direcció General d'Energia, per la qual s'atorga l'autorització administrativa a Proyectos Eólicos Valencianos, SA, per a la construcció de la línia elèctrica aèria-subterrània a 220 kV, simple/triple circuit, SE El Campo - SE Segorbe, variant de Jérica, entre els suports 65 i 67, al terme municipal de Jérica, a la província de Castelló i s'aprova el projecte d'execució. Expedients: ATLINE/2003/82 i ATLINE/2003/82/12. [2007/7995]  
Vist l'expedient amb referència ATLINE/2003/82, incoat pel Servici Territorial d'Indústria i Energia de Castelló, de la conselleria d'Indústria, Comerç i Energia, a instància de Proyectos Eólicos Valencianos, SA, amb domicili social a València, plaça d'Amèrica núm. 2, planta 4ª, mòdul C, relatiu a la sol·licitud de 23 d'octubre de 2002, d'autorització administrativa, d'aprovació del projecte i de declaració d'utilitat pública en concret per a la construcció d'infraestructura d'evacuació d'energia parcs eòlics zona 6, als termes municipals de Barracas, Pina de Montalgrao, Benafer, Caudiel, Viver, Jérica, Altura, i Segorbe, província de Castelló, a la qual s'adjuntava projecte firmat per l'enginyer industrial Sr. Pablo Bernad Conde i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 21 d'octubre de 2002.  
Vist que el mencionat expedient va ser sotmés a informació pública per mitjà d'anuncis en el Butlletí Oficial de la Província de Castelló núm. 93, de 31.07.03, el Diari Oficial de la Comunitat Valenciana núm. 4.555, de 30.07.03, el diari de premsa El Periódico Mediterráneo, de 10.07.03, i per mitjà d'exposició pública en els taulers d'edictes dels ajuntaments afectats.  
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les distintes administracions, organismes o empreses de servici públic o de servicis d'interés general afectades, amb béns i drets a càrrec seu, separata del projecte a fi que establisquen les condicions tècniques procedents, pronunciaments que estan en l'expedient.  
Vist que de conformitat amb allò que s'ha establit per l'article 131 del Reial Decret 1955/2000, es va traslladar al sol·licitant els pronunciaments de les distintes administracions, organismes o empreses de servici públic o de servicis d'interés general afectades, així com les al·legacions de particulars, que van ser degudament contestades pel sol·licitant.  
Vist que estan en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que, mitjançant una resolució de 27 de juliol de 2005, la directora general de Gestió del Medi Natural, de la conselleria de Territori i Habitatge formula Declaració d'Impacte Ambiental, en avant DIA, i estima acceptable des del punt de vista ambiental el projecte d'instal·lacions eòliques de la zona 6, del Pla Eòlic de la Comunitat Valenciana, inclòs el sistema d'evacuació elèctrica, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental, que implica modificacions en el traçat de la línia d'evacuació elèctrica.  
Vist que la modificació del projecte inicial consistix en la variació del traçat i tipologia de la línia, motivada per la necessitat de complir els requisits mediambientals exigits per la DIA.  
Vist que amb l'objecte de complir les condicions imposades per la DIA esmentada, Proyectos Eólicos Valencianos, SA, va presentar amb data 22 de setembre de 2005, davant del Servici Territorial d'Energia de Castelló, l'escrit en què sol·licita continuar amb la tramitació de l'expedient, al qual adjunta el projecte modificat d'Infraestructura d'evacuació d'energia parcs eòlics zona 6, i inicia un nou expedient amb referència ATLINE/2003/82/12.  
Vist l'expedient amb referència ATLINE/2003/82/12 incoat pel Servici Territorial d'Energia, de la conselleria d'Infraestructures i Transport, a instància de Proyectos Eólicos Valencianos, SA, relatiu a la sol·licitud de 22 de setembre de 2005, d'autorització administrativa, aprovació del projecte i declaració d'utilitat pública en concret per a la construcció d'Infraestructura d'evacuació d'energia parcs eòlics zona 6, línia elèctrica aèria a 220 kV, simple/triple circuit, SE El Campo - SE Segorbe, als termes municipals de Barracas, Pina de Montalgrao, Benafer, Viver, Jérica, Altura i Segorbe, província de Castelló, a la qual s'adjuntava projecte modificat d'Infraestructura d'evacuació d'energia parcs eòlics zona 6, firmat per l'enginyer industrial Sr. David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 19 de setembre de 2005.  
Vist que l'esmentat projecte modificat va ser sotmés a la corresponent informació pública, per mitjà d'anuncis en el Butlletí Oficial de la Província de Castelló núm. 137, del dia 15 de novembre de 2005, el Diari Oficial de la Comunitat Valenciana núm. 5.128, del 4 de novembre de 2005, en el diari de premsa El Periódico Mediterráneo del 8 de novembre de 2005, i per mitjà d'exposició en el tauler d'edictes dels ajuntaments afectats, Barracas, Pina de Montalgrao, Benafer, Viver, Jérica, Altura i Segorbe.   
Vist que de conformitat amb allò que s'ha establit per la Llei 54/1997, de 27 de novembre, del Sector Elèctric, i l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments de la província de Castelló afectats pel projecte modificat, Barracas, Pina de Montalgrao, Benafer, Viver, Jérica, Altura i Segorbe, separata de la part d'este als efectes d'establir les condicions tècniques procedents, havent informat els ajuntaments d'Altura, Jérica i Barracas als termes següents:   
Ajuntament d'Altura: a través d'escrit del Sr. alcalde, informa que el nou traçat proposat perjudica, no sols el futur desenvolupament urbanístic, sinó també la zona compresa entre la Cartoixa de Vall de Crist i la Masia de Sant Joan (ambdós construccions declarades Bé d'Interés Cultural).  
Ajuntament de Jérica: a través d'informe del tècnic municipal indica que la línia discorre per terrenys classificats com a sòl no urbanitzable, comú i protegit àrea forestal (àrea d'interés mediambiental), en les Normes Subsidiàries. Manifesta que la distribució d'energia elèctrica és un ús incompatible dins de l'Àrea d'Interés Mediambiental.  
Ajuntament de Barracas: s'informa favorablement.  
Vist que de conformitat amb allò que s'ha establit per l'article 131 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre així mateix separata del projecte tècnic modificat de la línia elèctrica projectada a:  
Ministeri de Foment, Unitat de Carreteres de Castelló.  
conselleria d'Infraestructures i Transport, Servici Territorial de Carreteres.  
conselleria de Territori i Habitatge, Servici Territorial de Medi Ambient.  
Telefónica de España, SA.  
Administrador d'Infraestructures Ferroviàries, ADIF.  
Diputació Provincial de Castelló, Servici de Carreteres.  
Iberdrola Distribución Eléctrica, SAU.  
Ministeri de Medi Ambient, Confederació Hidrogràfica del Xúquer.  
A fi que emeteren, les condicions tècniques procedents, resultant tots estos favorables o condicions acceptades pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist, que s'ha remés, a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), ofici en què se sol·licitava informe sobre l'adaptació del projecte remés al planejament urbanístic d'aplicació, havent contestat els ajuntaments d'Altura, Jérica i Barracas, en els mateixos termes indicats anteriorment.  
Vist que estan en l'expedient els pronunciaments de les distintes administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que a fi d'atendre les al·legacions presentades per l'Ajuntament d'Altura, Proyectos Eólicos Valencianos, SA, va presentar amb data 28 de febrer de 2006 proposta de modificació del traçat de la línia elèctrica objecte d'autorització en què es manté el primer tram SE El Campo ?Suport 93, en què sol·licita l'autorització parcial d'este tram.  
Vist que per Resolució, del conseller d'Infraestructures i Transport, de 3 de març de 2006, s'ha formalitzat l'aprovació del Pla Energètic de la zona 6 del Pla Eòlic de la Comunitat Valenciana.  
Vist que per Resolució, de la Direcció General d'Energia de la conselleria d'Infraestructures i Transport, de 10 de març de 2006, s'ha atorgat l'autorització administrativa, l'aprovació del projecte i la declaració d'utilitat pública per a la construcció de la línia elèctrica aèria a 220 kV, simple/triple circuit, SE El Campo - SE Segorbe, 1r tram SE El Campo - suport 93.  
Vist que, amb data 7 de novembre de 2005 i 8 de maig de 2006, el director general de Patrimoni Cultural Valencià, de la conselleria de Cultura, Educació i Esport, va exigir a Proyectos Eólicos Valencianos, SA, que es varie el traçat de la línia elèctrica entre els suports 65 i 67 per discórrer pròxim a la Creu Coberta de Jérica, declarada com Bé d'Interés Cultural per la disposició addicional primera de la Llei 4/1998, del Patrimoni Cultural Valencià.  
Vist que a fi d'atendre l'esmentat requeriment de la Direcció General de Patrimoni, Proyectos Eólicos Valencianos, SA, va presentar amb data 7 de febrer de 2007 proposta de modificació del traçat de la línia elèctrica entre els suports 65 i 67, en què sol·licita l'autorització parcial d'este tram o variant per a la qual cosa aporta annex al projecte modificat Infraestructura d'evacuació d'energia parcs eòlics zona 6, continuant amb l'expedient amb referència ATLINE/2003/82/12.  
Vist que amb data 15 de febrer de 2007, l'esmentada Direcció General de Patrimoni, considera adequada la proposta de modificació de la línia elèctrica entre els suports 65 i 67, per allunyar-se prou dels elements patrimonials en qüestió i del seu entorn (Creu Coberta de Jérica i pont del Bisbe Muntañones).  
Vist l'expedient amb referència ATLINE/2003/82/12 (annex al projecte modificat II, variant de Jérica) incoat pel Servici Territorial d'Energia, de la conselleria d'Infraestructures i Transport, a instància de Proyectos Eólicos Valencianos, SA, relatiu a la sol·licitud de 7 de febrer de 2007, d'autorització administrativa i l'aprovació del projecte, per a la construcció de la línia elèctrica aèria-subterrània a 220/30 kV, simple/triple circuit, SE El Campo - SE Segorbe, variant de Jérica, entre els suports 65 i 67, al terme municipal de Jérica, província de Castelló, a la qual s'adjuntava l'annex al projecte modificat d'Infraestructura d'evacuació d'energia parcs eòlics zona 6, firmat per l'enginyer industrial Sr. David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 29 de gener de 2007.  
Atés que en l'escrit citat de 7 de febrer de 2007, l'empresa promotora manifesta expressament que ha arribat a un acord per a la cessió de terreny de les parcel·les dels nous propietaris afectats.  
Vist que de conformitat amb allò que s'ha establit per l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre a l'Ajuntament de Jérica, Administrador d'Infraestructures Ferroviàries (ADIF), Ministeri de Foment (Unitat de Carreteres a Castelló), conselleria d'Infraestructures i Transport (Servici Territorial de Carreteres), Confederació Hidrogràfica del Xúquer i Telefónica de España, SA, separata de la part d'este, amb vista perquè presente la seua conformitat o oposició a la instal·lació sol·licitada, sense haver-se produït pronunciament per part de l'Ajuntament de Jérica, Confederació Hidrogràfica del Xúquer i Telefónica de España, SA, per això una vegada finalitzat el termini establit a este efecte s'entenen evacuats en sentit favorable i la resta d'organismes esmentats han contestat amb informes favorables.  
Vist, que s'ha remés, a l'Ajuntament de Jérica, únic terme municipal afectat per la modificació de la línia, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), ofici en què se sol·licitava informe sobre l'adaptació del projecte remés al planejament urbanístic d'aplicació, sense haver-se produït pronunciament, per la qual cosa una vegada finalitzat el termini establit a este efecte s'entén evacuat en sentit favorable.  
Atés que els canvis introduïts en la línia elèctrica no presenten un caràcter substancial i que estos han sigut introduïts per a atendre els requeriments de la direcció general de Patrimoni, de 7 de novembre de 2005, 8 de maig de 2006 i de 15 de febrer de 2007.  
Atés que segons manifesta l'empresa promotora en el seu escrit de 7 de febrer de 2007, es compta amb la cessió del dret de pas o ús dels nous propietaris afectats.  
Atés que es complixen les condicions establides en l'article 9 del Decret 88/2005, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, pels quals no cal sotmetre novament al tràmit d'informació pública la modificació del projecte objecte d'autorització (variant de Jérica).  
Vist que la finalitat que es perseguix amb la construcció d'esta instal·lació és evacuar l'energia produïda en els parcs eòlics de la zona 6 del Pla Eòlic de la Comunitat Valenciana i reforçar el sistema elèctric.   
Vist que el projecte presenta un traçat plenament concretat, té entre la documentació els plans pertinents a escala adequada i està prou detallat.   
Vist que el Servici Territorial d'Energia de Castelló, encarregat de la instrucció de l'expedient ha informat favorablement amb data 9 de febrer de 2007 a la modificació de traçat entre els suports núm. 65 i núm. 67 del projecte de línia elèctrica aèria-subterrània a 220/30 kV, simple/triple circuit, SE El Campo - SE Segorbe.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Vist que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si és el cas, amb la xarxa de transport o distribució, sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés que esta Direcció General d'Energia és competent per a resoldre esta resolució de conformitat amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i a l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la conselleria d'Infraestructures i Transport. Esta Direcció General d'Energia resol:  
Primer   
Atorgar a Proyectos Eólicos Valencianos, SA, l'autorització administrativa per a la construcció de la línia elèctrica aèria-subterrània a 220 kV, simple/triple circuit, SE El Campo - SE Segorbe, variant de Jérica, entre els suports 65 i 67, que discorre pel terme municipal de Jérica a la província de Castelló i les característiques principals de la qual són les següents:  
- Origen de la línia: suport 65.  
- Fi de la línia: suport 67.  
- Tensió nominal: 220 kV (1ª categoria).  
- Tipologia constructiva: aèria.  
- Freqüència: 50 Hz.  
- Nombre de circuits: un de 220 kV.  
- Conductors: tres d'alumini-acer, tipus LA-455, de 454,5 mm² de secció total.   
- Cables de terra: un compost, fibra òptica, tipus OPGW 39F47z, de 74,90 mm² de secció.  
- Aïllament: constituït per un aïllador de vidre temperat, tipus U160BS.  
- Suports: metàl·lics de gelosia, de perfils angulars totalment caragolats.  
- Presa de terra: d'elèctrode de difusió i d'anell difusor.   
- Nombre de suports: 3.  
- Terme municipal: Jérica.  
- Núm. suport: 65 al 67.  
- Longitud total de la variant suport 65 € suport 67: 546,17 m.  
- Pressupost total del suport 65 € suport 67: 160.928,49 €.  
De conformitat amb l'article 28.3 de la Llei 54/1997, de 27 de novembre, del Sector Elèctric, esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon   
Aprovar l'annex al projecte modificat d'execució firmat per l'enginyer industrial Sr. David Gavín Asso i visat per la demarcació de Castelló del Col·legi Oficial d'Enginyers Superiors Industrials de la Comunitat Valenciana amb data 29 de gener de 2007, Infraestructura d'evacuació d'energia parcs eòlics zona 6 del Pla Eòlic de la Comunitat Valenciana, annex II al projecte modificat, que correspon a la línia elèctrica aèria-subterrània a 220 kV, simple/triple circuit, SE El Campo - SE Segorbe, variant de Jérica, entre els suports 65 i 67, objecte d'autorització administrativa, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de nou mesos a partir de la notificació d'esta resolució. No obstant això, amb anterioritat a la finalització del dit termini Proyectos Eólicos Valencianos, SA, podrà sol·licitar la seua ampliació per mitjà de sol·licitud motivada davant d'esta direcció general.  
3. El titular donarà compte de l'acabament de les obres al Servici Territorial d'Energia de Castelló, als efectes d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, en què acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Proyectos Eólicos Valencianos, SA, haurà d'observar els preceptes, les mesures i les condicions que s'establisquen en la legislació aplicable a esta infraestructura.  
Igualment, s'hauran de complir les condicions mediambientals descrites en la Declaració d'Impacte Ambiental de 27 de juliol de 2005.  
Tercer. Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 29 de maig de 2007. El director general d'Energia: Antonio Cejalvo Lapeña.